ပေါင်းရှစ်ယောက် ကောက်စိုက်သူ

မေးခွန်း: စာဆိုသည် ကောက်စိုက်သူရှစ်ဦး၏ စိတ်ကူးကို မည်သို့သရုပ်ဖော်ရေးဖွဲ့ထားသနည်း။
အဖြေ: ပေါင်းရှစ်ယောက် ကောက်စိုက်သူကဗျာသည် ကုန်းဘောင်ခေတ်နှောင်းနှင့် ကိုလိုနီခေတ်ဦးတွင်
ရေးဖွဲ့ထားသော မောင်းထောင်ဦးကျော်လှ၏ သံချိုကဗျာတစ်ပုဒ် ဖြစ်ပါသည်။ ကောက်စိုက်သူရှစ်ယောက်၏
မြင့် မြတ်သောအလှူနှင့် အလှူပြုပြီးရရှိလာမည့် ဒါနကုသိုလ်အကျိုးကျေးဇူးအတွက် စိတ်ကူးယဉ်ပုံကို
သီကုံးရေးဖွဲ့ထားခြင်း ဖြစ်ပါသည်။ ကျေးလက်နေကောက် စို က် သမလေးတို့၏ ဆဝိးရဲသောဘဝနှင့်
စိတ်ထားမြင့်မြတ်ပုံတို့ကိုတွေ့နိုင်ပြီး စိတ်ကူးယဉ်သရုပ်ဖော်အဖွဲ့တို့ကို တွေ့နိုင်ပါသည်။
ကဿပဘုရားရှင်လက်ထက်တော်အခါက ပုဏ္ဏားတစ်ဦး၏အိမ်မှ “ပြည့်ဝ” အမည်ရှိ ကျွန်မကလေးသည်
ဆင်းရဲပင်ပန်းစွာ အိမ်အလုပ်များကို လုပ်ကိုင်ရပေသည်။ တစ်နေ့သောအခါ ကျွန်မကလေးသည် မိမိသခင်ကိုယ်စား
သံဃာတော်ရှစ်ပါးကို မငြိုမငြင် ဆွမ်းလုပ်ကျွေးခဲ့လေသည်။ ဤကုသိုလ်ကောင်းမှုကြောင့် သေလွန်သောအခါ
နတ်ပြည်၌ ဗီရဏီနတ်သမီးလေး ဖြစ်လာကြောင်းကို
“ဘုရားရတနာနှင့်
အများတကာ စားစရာဖို့သာပ
တချို့တစ်ဝက်မူးလို့၊
လက်ဦးပင်တင်ဝေမျှခဲ့
ပြည့်ဝသီကရီနှင့် ဗီရဏီဘုံမှာ ဖြစ်ပါသတဲ့” - ဟူ၍ ဗီရဏီနတ်သမီးလေး၏ ကုသိုလ်ကောင်းမှုကို
နမူနာယူကာ မိမိတို့စုဆောင်းကောက်ခံရသော ငွေများထဲမှ ဘုရားရတနာအတွက် စားစရာတို့ကို ဦးဦး ဖျားဖျား
ဆွမ်းတင်ခဲ့ပြီး အများစားဖို့ရန် လှူဒါန်းခဲ့ကြကြောင်း၊ ပြည့်ဝဟူသော ကျွန်မကလေးလည်း ဆွမ်းလှူရသည့်
အကျိုးကြောင့် သေလွန်သော် နတ်ပြည်၌ ဗီရဏီနတ်သမီးလေးဖြစ်သကဲ့သို့ မိမိတို့သူငယ်ချင်း ကောက်စိုက်သမရှစ်ဦး
တို့လည်း ကသစ်ပင်ပေါက်ရောက်ရာ တာဝတိံသာနတ်ပြည်မှာ ဘုံဗိမာန်ပြာသာဒ်ကြီး၌ နတ်သမီးများဖြစ်ကြစေရန်
ရည်ရွယ်ကြကြောင်း သရုပ်ဖော်ရေးဖွဲ့ထားပါသည်။
“ကသစ်ပင်သာသည့်အောက်မှာလ
ရှစ်ယောက်ပြိုင် ဆွေလုံမိငယ်တို့
ဘုံဗိမာန်ပြာသာဒ်ကြီးတွေနှင့်
နတ်သမီးတွေဖြစ်စေကြောင်းရယ်လို့” ဟူ၍ သရုပ်ဖော်ရေးဖွဲ့ထားပါသည်။ မိမိတို့အလှူဖြစ်သည့်
ဘုရားဝတ်တက်စဉ် ကြေးစည်ထုရန်အတွက် အလှူခံရသောငွေများကို ကြေးစည်ဝယ်လိုက်ကြပြီး ရေစက်ချရန်
ရေတကောင်းအိုးကိုကိုင်ကာ ကြေးစည်ထုကာ လှူဒါန်းကြရန် ကောက်စိုက်သမလေးရှစ်ဦးတို့က စေတနာသဒ္ဓါ
သွေးတူသောစိတ်ကူးကို စိတ်တူကိုယ်တူ ရည်ရွယ်ချက်တူကာ စိတ်ကူးကြကြောင်းကို -
“တကောင်းကိုင် ကြေးစည်နှက်ကာပ
လောင်းရေစက်အရေးယူ
သွေးတူတဲ့ စိတ်ကူး”... ဟူ၍ သရုပ်ဖော်ရေးဖွဲ့ထားပါသည်။
မိမိတို့ရှစ်ဦးသည် တာဝတိံသာနတ်ပြည်ရှိ သိကြားမင်းစံရာ သုဒဿနာ နတ်ရွာရောက်ပါက မျက်စိနောက်
လောက်အောင် စိတ်ပျော်ရွှင်ကြမည်ဖြစ်ကြောင်းကိုလည်း စိတ်ကူးယဉ်ကာ -
“သုဒဿနာ နတ်ရွာရောက်လျှင်ဖြင့်
ဗလချာနောက်အောင် စိတ်ပျော်ပိုက်ကြလိမ့်” ဟူ၍ သရုပ်ဖော်ရေးဖွဲ့ထားပါသည်။ ယခုဘဝမှာ ခါးကုန်းကာ
ကောက်စိုက်ကြရသလို တာဝတိံသာရောက်သွားပါက ကောက်မစိုက်ကြရတော့ဘဲ တာဝတိံသာနတ်ပြည်ဓလေ့အတိုင်း


သိမ်မွေ့စွာနေကြရပေမည်။ နတ်သမီးလုံမပျို ရှစ်ဦးတို့သည် အာသာဝတီခေါ်ဆိုသည့် အလွန်လှပမွှေးကြိုင်ပြီး အလွန်
တန်ဖိုးရှိသည့် နွယ်နီနတ်ပန်းတို့ကိုလည်း ပန်ဆင်ကြရမည်ဖြစ်ကြောင်းကို
“ကောက်စိုက်သလို ကိုယ်တို့မကုန်းကြရစေဘု
ဟိုထုံးစံဝအလေ့၊
သိမ်မွေ့စွာ မာဏဝီတို့
အာသာဝတီဆိုတဲ့ပန်းတွေနှင့်” - ဟူ၍ စိတ်ကူးယဉ် သရုပ်ဖော်ရေးဖွဲ့ထားပါသည်။ ထို့ပြင် စိန်ဘီး၊
စိန်ဆံပတ်တို့ ဝတ်ဆင်ကာ တစ်ကိုယ်လုံး လျှမ်းလျှမ်းတောက်အောင် အရောင်တွေ တညီးညီးထွက်နေကြောင်းကို
“ကိုယ်လျှမ်းအောင် ထိန်ထိန်းညီး
စိန်ဘီးတင် စိန်ဆံပတ်” - ဟူ၍ မိမိတို့ဝတ်ဆင်လိုကြသည့်အရာတို့ကို စိတ်ကူးယဉ် သရုပ်ဖော်ထားပါသည်။
ထို့ပြင် နားကပ်တွေကိုလည်း စိန်ရတနာဖြင့်ပြုလုပ်ကာ ပန်ဆင်ကြမည်ဖြစ်ကြောင်း အကောင်းစားမိတ်ကပ်၊ မျက်နှာချေ
တို့ လိမ်းခြယ်ကာ၊ ကြာချည်ပိုးမျှင်တို့ဖြင့် ပြုလုပ်ထားသော ပါးလွှာသည့် အကောင်းစား ဇာအထည်တို့ကိုလည်း
ဝတ်ဆင်ကြမည်ဖြစ်ကြောင်း ယခုဘဝတွင် မဝတ်နိုင်ကြသည်တို့ကို စိတ်ကူးယဉ်ဖြင့် ဝတ်ဆင်ကြကြောင်းကို -
“နားကပ်ခွေ
စိန်ရတနာနှင့်
ရွှေနံ့သာ ချေကာလိမ်းကာပ
ဇာအထည် ကြာချည်စိမ်းငယ်နှင့်” - ဟူ၍ သရုပ်ဖော်ရေးဖွဲ့ထားပါသည်။ ယခုဘဝတွင် ရွှံ့ထဲဗွက်ထဲ၊
မြေမာမာပေါ်မှာသာနင်းကြရသော မိမိတို့၏ခြေထောက်များသည် နတ်သမီးလေးများဖြစ်မှ သားမွေးဖြင့်ရက်ထားသော
ခင်နှီးကော်ဇောပေါ်မှာနင်းကာ ဘဝသောကအပူတွေငြိမ်းကာ ပျော်ရွှင်စရာကာလ ရှည်ကြာစွာဖြင့် ငါတို့ ကောက်စိုက်
သမရှစ်ဦး ပျော်ကြရမည်ဖြစ်ကြောင်းကို -
“ကမ္ဗလာအထည်ပေါ်မှာ
တာရှည်ပျော်လို့ ငြိမ်းကြပါလိမ့်
မိန်းမရှစ်ဦး” - ဟူ၍ သရုပ်ဖော်ရေးဖွဲ့ထားပါသည်။ ကောက်စိုက်သမလေးရှစ်ဦးသည် မိမိတို့လှူဒါန်း
လိုက်သော ကြေးစည်အလှူလေး၏ ကုသိုလ်ကောင်းမှုကြောင့် နောင်ဘဝ၌ နတ်သမီးလေးများဖြစ်ကာ ယခုဘဝတွင်
မနေရသော ဘုံဗိမာန်ပြာသာဒ်ကြီးတွေနှင့် နေချင်ကြောင်း၊ အကောင်းစားရတနာတွေ၊ အဝတ်အထည်တွေ
ဝတ်ဆင်ကာ၊ နွယ်နီနတ်ပန်းတွေ ပန်ဆင်ကာ ပျော်ပျော်ကြီးနေကြရမည်ဟူ၍ စိတ်ကူးယဉ်ကြကြောင်းကို သရုပ်ဖော်
ရေးဖွဲ့ထားပါသည်။